אין לבלבל עם אין לבלבל ערך זה, העוסק במנכ"ל המשרדים הממשלתיים, עם הערך "שלמה בן-אליהו", העוסק באיש חינוך.

**שלמה בן אליהו** (נולד ב-4 בנובמבר 1955) הוא איש ניהול ישראלי. כיהן כמנכ"ל המשרד לביטחון לאומי, מנכ"ל משרד החקלאות ופיתוח הכפר, כמנכ"ל משרד הבינוי, מנכ"ל מינהל מקרקעי ישראל וראש המחלקה להתיישבות בסוכנות היהודית.

ביוגרפיה
--------

נולד בישראל, בנם הבכור של הרב מרדכי וצביה חנה אליהו ואחיהם של הרבנים שמואל ויוסף אליהו.

שירת בצה"ל במסלול ישיבת הסדר כמפקד טנק בחיל השריון. בשירות המילואים שירת כקצין בדרגת רב-סרן ברבנות הצבאית כמפקד קורסים להכשרת קצינים. סיים תואר ראשון במשפטים באוניברסיטת בר-אילן והוסמך כעורך דין ב-1983. במשך מספר שנים פעל כעורך דין עצמאי והתמחה בתחום הנדל"ן.

בשנת 1999 התמנה למנכ"ל משרד השיכון, וכיהן בתפקיד במשך שנה וחצי. בשנת 2001 התמנה למנכ"ל מינהל מקרקעי ישראל, וכעבור ארבעה חודשים פרש מתפקידו לאחר שלא נענו דרישותיו לחופש פעולה וסמכויות ביצועיות.

בשנת 2002 התמנה לראשות החטיבה להתיישבות בסוכנות היהודית. בתקופתו התבצעה תוכנית ההתנתקות והוא היה אמור לקבל לידיו את הטיפול במפונים מגוש קטיף, אך הוא סירב לטפל בנושא מסיבות אידאולוגיות ובעקבות זאת הוקמה מנהלת סל"ע. בשנת 2006 פרש מתפקידו.

במשך מספר שנים עסק בייעוץ לחברות עסקיות. בשנת 2012 התמנה לממלא מקום מנכ"ל חברת מוריה - החברה לפיתוח ירושלים.

בן אליהו שימש דירקטור במספר חברות ובהן מינהל מקרקעי ישראל ורשות הנמלים והרכבות. כמו כן עמד בראשות כמה ועדות ממשלתיות.

באפריל 2013 התמנה למנכ"ל משרד הבינוי והשיכון, תחת השר אורי אריאל מהבית היהודי. הוא הצהיר כי לדעתו דיור ציבורי צריך להיות מוגבל לנכים בלבד וכי הפתרון למחוסרי דיור ברשימת ההמתנה צריך לבוא באמצעות סיוע לשכירת דירה בשוק הפרטי "אני מעדיף לתת לממתינים שכר דירה ריאלי כדי שילכו לשוק הפרטי ושכרו דירה ולא יתקשרו אלי כל הזמן: הדלת לא נסגרת, בוא תקן לי אותה. אם אנחנו רוצים לתת לאנשים האלה גם את הביטחון העצמי שהם קובעים את גורלם ואיך תיראה הדירה שלהם – תן להם את הכסף. הם ילכו לשוק הפרטי וישכרו אותה. אל תיתן להם להיות תלויים".

ביולי 2015 מונה למנכ"ל משרד החקלאות ופיתוח הכפר. באוקטובר 2016, בעת ביקור ראש ממשלת רוסיה, דמיטרי מדבדב בישראל, המליץ שלמה בן אליהו, על פי בקשתו של השר אריאל, על מתן מזל"ט ששימש את מכון וולקני כמתנה למדבדב. החלטה זו ספגה ביקורת רבה. בן אליהו אמר שההצעה למסור את הרחפן לרוסים נאמרה על ידי אריאל בבדיחות הדעת וגם אישורו ניתן בבדיחות הדעת, ואילו הרוסים לקחו זאת ברצינות. היועץ המשפטי לממשלה המליץ לנציב שירות המדינה לפתוח בהליך משמעתי כנגד המנכ"ל.

בינואר 2017 הורשע בן אליהו בדין משמעתי ונענש בנזיפה חמורה, על שהשמיט פרטים אודות רכושו בהצהרות שהגיש לקראת כניסתו לתפקיד מנכ"ל משרד הבינוי והשיכון.

בינואר 2023, עם כינונה של ממשלת ישראל השלושים ושבע, החליט השר לביטחון לאומי איתמר בן גביר למנות את בן אליהו למנכ"ל המשרד. בספטמבר 2023 הודיע על התפטרותו מהתפקיד.

נשוי לטובה ואב לארבעה. מתגורר בשכונת הר נוף בירושלים.

אילן יוחסין
-----------

### משפחת אביו

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | הרב סלמאן אליהו |   | מזל |   |  |  |  |
|   |   |
|  |   |   |   |   |   |   |   |   |   |   |   |   |  |  |  |  |   |   |
|   |   |   |   |   |   |   |   |   |   |   |
| הרב שמעון בן אליהו |  | הרב נעים בן אליהו |  | הרב מרדכי אליהו |   | הרבנית צביה אליהו |
|   |   |
|  |  |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
|  | שלמה בן אליהו |  | הרב שמואל אליהו |  | הרב יוסף אליהו |  | מירב עמור |   |
|

### משפחת אמו

|  |  |  |  |
| --- | --- | --- | --- |
|   |   |   | ר' יחיא בן-שלוש |
|
|  |  |  |  |   |   |   |
|
|   |   |   | הרב דוד שלוש (מרקש) |   |   |   | סולטנה |   |  |
|   |   |   |   |
|  |  |  |  |  |   |   |   |   |   |   |   |   |  |   |
|   |   |   |   |   |   |
| סעדה |   | הרב יוסף שלוש |   | דדה |   | הרב יעיש נגר |   |
|   |   |   |
|  |   |   |   |   |   |   |   |   |   |   |   |   |  |  |  |  |   |   |
|   |   |   |   |   |   |   |   |   |   |   |
| הרב דוד שלוש |  | הרב אברהם שלוש |  | אביגיל |   | הרב נסים דוד עזראן |   |  |
|   |   |
|  |  |  |  |  |  |  |  |  |  |  |   |   |   |
|
|  |  |  |  |  | הרב מרדכי אליהו |   | הרבנית צביה אליהו |
|   |   |
|  |  |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
|  | שלמה בן אליהו |  | הרב שמואל אליהו |  | הרב יוסף אליהו |  | מירב עמור |   |
|

קישורים חיצוניים
----------------

* אורי חודי, ‏"רוכשי הדירות צריכים להמשיך להמתין, שלא יהיו פראיירים; שר האוצר לפיד קיבל החלטה אמיצה", באתר גלובס, 26 בספטמבר 2014
* אתר למנויים בלבד צבי זרחיה, המנכ"ל היוצא של משרד הבינוי: "הממשלה לא הצליחה להוריד את מחירי הדיור - כי לא ראתה בכך מטרת על", באתר TheMarker‏, 8 באפריל 2015

הערות שוליים
------------

1. ↑  הכנסת התשע עשרה, פרוטוקול מס' 5 מישיבת הוועדה לענייני ביקורת המדינה יום שלישי, כ"ז באייר התשע"ג (07 במאי 2013)
2. ↑  עמרי מילמן, המתנה ב-200 אלף שקל שנתן אורי אריאל לראש ממשלת רוסיה בביקורו בישראל, באתר כלכליסט, 13 בנובמבר 2016
3. ↑  אתר למנויים בלבד אורה קורן, שר החקלאות: "אפשר להוריד להבות גם עם הרחפן - עניין משמעתי", באתר TheMarker‏, 25 בנובמבר 2016.
4. ↑  עמרי מילמן, היועמ"ש מגיב לפרשת המזל"ט: "יש מקום לפתיחה בהליך משמעתי נגד מנכ"ל משרד החקלאות", באתר כלכליסט, 24 בנובמבר 2016
5. ↑  אתר למנויים בלבד אורה קורן, נמרוד בוסו, מנכ"ל משרד החקלאות הורשע: העמיד עצמו במצב של חשש לניגוד עניינים, באתר TheMarker‏, 22 בינואר 2017
6. ↑  שלומי הלר, טל שלו‏, אחרי פחות מ-9 חודשים: מנכ"ל המשרד של בן גביר מתפטר, באתר וואלה!‏, 20 בספטמבר 2023

| מנכ"לי המשרד לביטחון הפנים |
| --- |
| 

|  |
| --- |
| יצחק צ'יזיק • רם סולומון • ישראל שוחט • יואב פלג • יוסף בן-פורת • מנחם פוגלמן • יעקב מרקוביץ • גד אבינר • יעקב לפידות • אמי פלנט • אריה רמות • אבנר ברזני • חיים קליין • שמואל הרשקוביץ • רני פלק • דן ברינקר • חגי פלג • אליעזר רוזנבאום (מ"מ) • יעקב גנות • רותם פלג • אליעזר רוזנבאום (מ"מ) • משה אדרי • תומר לוטן • שלמה בן אליהו |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007593316305171
* ISNI: 0000 0000 5296 5446
* LCCN: nr95008200
* VIAF: 34344592
* WorldCat (עם VIAF): 34344592

 |